[pic] | EUROPOS BENDRIJŲ KOMISIJA | Briuselis, 14.07.2005 KOM(2005) 320 galutinis KOMISIJOS KOMUNIKATAS Ataskaita dėl 2004 m. balandžio 29 d. Tarybos reglamento (EB) 866/2004 įgyvendinimo ir padėties, susidariusios dėl jo taikymo KOMISIJOS KOMUNIKATAS Ataskaita dėl 2004 m. balandžio 29 d. Tarybos reglamento (EB) 866/2004 įgyvendinimo ir padėties, susidariusios dėl jo taikymo Įvadas 2004 m. balandžio 29 d. Tarybos reglamento (EB) 866/2004 dėl režimo pagal Stojimo akto 10 protokolo 2 straipsnį[1] (toliau – reglamentas dėl žaliosios linijos) 11 straipsnio 1 dalyje numatyta, kad „ Komisija Tarybai kasmet, pradedant ne vėliau kaip po metų nuo šio reglamento įsigaliojimo dienos, pateikia ataskaitą apie šio reglamento įgyvendinimą ir padėtį, susidariusią dėl jo įgyvendinimo, pridėdama, jei reikia, prie tokios ataskaitos tinkamus pataisų pasiūlymus “. Reglamentas dėl žaliosios linijos įsigaliojo 2004 m. gegužės 1 d. Juo nustatomos ES teisės nuostatų taikymo linijoje, atskiriančioje Kipro Respublikos teritorijas, kuriose Kipro Respublikos Vyriausybė vykdo veiksmingą kontrolę ir teritorijas, kuriose ši kontrolė nevykdoma, taisyklės. Ši ataskaita apima laikotarpį nuo 2004 m. gegužės 1 d. iki 2005 m. balandžio 30 d. 1. Įgyvendinimo priemonės 2004 m. liepos 7 d. Komisija priėmė Sprendimą 2004/604/EB dėl turkiškosios Kipro dalies prekybos rūmų įgaliojimo, remiantis Tarybos reglamento (EB) Nr. 866/2004 4 straipsnio 5 dalimi[2]. 2004 m. rugpjūčio 10 d. pagal Reglamento dėl žaliosios linijos 4 straipsnio 12 dalį ir pasikonsultavusi su komitetu, įsteigtu reglamentu dėl demarkacinės linijos, Komisija priėmė Reglamentą (EB) Nr. 1480/2004, nustatantį specialias taisykles dėl prekių, atgabenamų iš teritorijos dalių, kuriose Kipro Vyriausybė nevykdo veiksmingos kontrolės, į teritorijos dalis, kuriose Kipro Vyriausybė vykdo veiksmingą kontrolę[3]. Specialios taisyklės įsigaliojo 2004 m. rugpjūčio 23 d. Nuo tada prekėms visiškai taikomas reglamentas dėl žaliosios linijos. 2004 m. gruodžio 28 d. Komisija priėmė sprendimą dėl fitosanitarijos ekspertų, įgaliotų atlikti patikrinimus Kipro Respublikos teritorijose, kuriose vyriausybė nevykdo veiksmingos kontrolės, paskyrimo, kaip nurodyta Komisijos reglamento (EB) Nr. 1480/2004 3 straipsnyje. 2005 m. vasario 17 d. Taryba priėmė reglamento dėl žaliosios linijos dalinius pakeitimus, susijusius su žemės ūkiu ir lengvatomis liniją kertantiems asmenims[4]. 2005 m. balandžio 18 d. Komisija pritaikė reglamento dėl žaliosios linijos I priedą. Į perėjimo punktų sąrašą buvo įtraukti du papildomi perėjimo punktai: Ledra Street ir Zodia [5]. Šiuo metu Komisija nenumato kitų reglamento dėl žaliosios linijos pataisų pasiūlymų. 2. Asmenų perėjimas Asmenų perėjimas vyksta sklandžiai. Tūkstančiai abiejose linijos pusėse gyvenančių kipriečių kasdien kerta liniją. ES piliečiai juda laisvai, nepriklausomai nuo jų įvažiavimo į Kiprą punkto. Apie incidentus nepranešta. Nors Kipro Respublika tikrina liniją kertančius asmenis, darosi vis akivaizdžiau, kad į vyriausybės kontroliuojamą teritoriją per šiaurinę dalį veda nelegalus kelias. Taigi negalima teigti, kad visa linija kontroliuojama tinkamai. Tam tikrose vietose liniją galima kirsti be patikrinimo. Tūkstančiai trečiųjų šalių piliečių kirto liniją kaip nelegalūs imigrantai. Daugelis jų prašė prieglobsčio Kipro Respublikoje, todėl labai padaugėjo prieglobsčio prašymų[6]. 3. Prekių pervežimas Nuo 2004 m. rugpjūčio 23 d. prekėms visiškai taikomas reglamentas dėl žaliosios linijos (žr. 1). 3.1 Statistika Turkiškosios Kipro dalies prekybos rūmai kiekvieną mėnesį nuolat pranešdavo Komisijai apie prekių, kurioms jie išdavė lydimuosius dokumentus, tipą, kiekį ir vertę[7]. Prekybos rūmų veikla yra veiksminga ir profesionali. Jiems padėjo valstybių narių ekspertai. Kipro Respublikos valdžios institucijos kiekvieną mėnesį pranešdavo Komisijai apie per liniją pervežtų prekių, remiantis lydimaisiais dokumentais, tipą, kiekį ir vertę[8]. Šiose ataskaitose pateikiamos prekės, pervežtos per Pergamos ir Strovilia sienų kirtimo punktus, kurie yra pavaldūs rytinės nepriklausomos srities institucijoms. Per liniją gabenamų prekių kiekis ir vertė yra ribojami. Per ataskaitinį laikotarpį prekybos rūmai išdavė 862 lydimuosius dokumentus. Visa prekių, kurioms buvo išduoti dokumentai, vertė siekia 1 000 617 EUR. Per ataskaitinį laikotarpį buvo naudojami ne visi dokumentai dėl to, kad buvo nutraukti sandoriai ar atidėtas pristatymas. Kai kuriais atvejais per liniją pervežtų prekių apimtis ir (arba) kiekis buvo mažesnis nei buvo nurodyta lydimuosiuose dokumentuose. Remiantis Kipro Respublikos pateiktomis ataskaitomis, iš tikrųjų per liniją pervežtų prekių vertė siekia 818 133 EUR, t. y. vidutiniškai 99 000 EUR per mėnesį[9]. Daržovės, dirbiniai iš akmens, popieriaus gaminiai ir baldai[10] yra daugiausia parduodamos prekės. Kipro Respublikos valdžios institucijos atsisakė prekių pervežimo išimtiniais atvejais (pvz., gyvūninės kilmės produktų, tokių kaip halloumi sūris ir šviežia žuvis; pita duonos judėjimo, nes nesilaikoma ženklinimo ir pakavimo reikalavimų). Kaip numatyta reglamento dėl žaliosios linijos 4 straipsnio 2 dalyje Kipro Respublikos valdžios institucijos muitus taikė tokio tipo žemės ūkio produktams, už kuriuos skiriamos eksporto grąžinamosios išmokos arba jiems yra taikytinos intervencinės priemonės. Prekės, kurių galutinė paskirties vieta nebuvo Kipro Respublika, nebuvo pervežamos, kitaip tariant, prekyba tarp šiaurinės Kipro dalies ir kitų ES valstybių narių per liniją nebuvo vykdoma. 3.2 Kliūtys Dar yra daug kliūčių prekybai tarp abiejose linijos pusėse esančių teritorijų. Kipro turkų komercinės transporto priemonės, kaip antai autobusai, sunkvežimiai, taksi, mikroautobusai ir nuomoti automobiliai negali laisvai judėti saloje. Kipro Respublika nepripažįsta turkiškosios Kipro dalies valdžios institucijų išduotų komercinių transporto priemonių techninės apžiūros dokumentų ir vairuotojo profesionalo pažymėjimų. Prekyba tarp šiaurinės Kipro dalies ir ES per vyriausybės kontroliuojamą teritoriją nevykdoma dėl įvairių priežasčių, pvz., dėl būtinybės priregistruoti bendrovę vyriausybės kontroliuojamoje teritorijoje ( inter alia dėl importo PVM mokėjimo) ir transporto problemų (kadangi sunkvežimiai negali kirsti linijos, o vairuotojo pažymėjimai nepripažįstami). 3.3 Prekybos sąlygų supaprastinimas Rengiami Komisijos sprendimai dėl nuostatų, taikomų per liniją vežamiems citrusiniams vaisiams[11], medui, šviežiai žuviai ir stručiams[12]. 2004 m. rugsėjo mėn. valstybių narių ekspertai Komisijos vardu pagal atitinkamą Bendrijos acquis atliko šiaurinėje salos dalyje auginamų citrusinių vaisių derliaus patikrinimą prieš derliaus nuėmimą. Šio patikrinimo rezultatai patvirtino 2003 m. spalio mėn. gautus rezultatus, pagal kuriuos kenksmingi organizmai Xanthomonas campestris, Cercospora angolensis ir Guignardia citricarpa nebuvo aptikti, todėl galima teigti, kad šių organizmų nepasitaiko šiaurinėje Kipro dalyje. Šis tiriamasis darbas bus tęsiamas kaip papildoma stebėsena, atliekama kartu su vaismedžių sodų patikrinimu ir kontrole bei prekybai tarp abiejose linijos pusėse esančių teritorijų skirtų siuntų. Nepriklausomi fitosanitarijos ekspertai šiaurinėje Kipro dalyje atliko tam tikrą skaičių patikrinimų, pasirengiant bulvių prekybai, kurią būtų galima pradėti kartu su 2006 m. pavasario derliumi, jei nenustatyta rimtų augalų sveikatos problemų. 4. Paslaugos Remiantis Komisijos informacija, per ataskaitinį laikotarpį paslaugos abiejose linijos pusėse nebuvo teikiamos. 5. Išvada Pagal per ataskaitinį laikotarpį taikytas įgyvendinimo priemones, Stojimo akto 10 protokolo 2 straipsnyje numatytas režimas veikia visiškai. Reglamentas sudaro tvirtą teisinį pagrindą tūkstančiams kasdien liniją kertančių Kipro gyventojų bei Kipre galintiems laisvai judėti ES piliečiams. Tai stiprina ryšius tarp abiejų salos bendruomenių ir daro teigiamą įtaką turizmo vystymui. Tačiau problemą kelia nelegali imigracija per liniją. Per liniją gabenamų prekių kiekis ir vertė yra ribojami. Praktinės kliūtys trukdo vystyti prekybą. Turkiškosios Kipro dalies prekybos rūmai veiksmingai ir profesionaliai vykdė įsipareigojimus. Skubus dviejų naujų sienų kirtimo punktų atidarymas darytų teigiamą įtaką prekybos vystymui ir prisidėtų prie tolesnės salos integracijos. Prekybos tarp šiaurinės Kipro dalies ir kitų ES valstybių narių per liniją nebuvo. ANNEX I Overview table summarizing the monthly reports of the Turkish Cypriot Chamber of Commerce according to Article 8 of Commission Regulation No 1480/2004 August 2004 – April 2005 1 | August/2004 | 3.883 € | 2 | September/2004 | 48.265 € | 3 | October/2004 | 72.102 € | 4 | November/2004 | 86.547 € | 5 | December/2004 | 153.029 € | 6 | January/2005 | 53.166 € | 7 | February/2005 | 148.050 € | 8 | March/2005 | 117.177 € | 9 | April/2005 | 135.914 € | TOTAL | 818.133 € | ANNEX III Value of goods for which accompanying documents were issued by the TCCC [pic] ANNEX IV Development of most traded goods [pic][pic][pic][pic] [1] OL L 161, 2004 4 30, p. 128, su pakeitimais, padarytais 2005 m. vasario 17 d. Tarybos reglamentu (EB) Nr. 293/2005, OL L 50, 2005 2 23, p. 1. [2] OL L 272, 2004 8 20, p. 12. [3] 2004 m. rugpjūčio 10 d. Komisijos reglamentas (EB) Nr. 1480/2004, OL L 272, 2004 8 20, p. 3. [4] 2005 m. vasario 17 d. Tarybos reglamentas (EB) Nr. 293/2005, OL L 50, 2005 2 23, p. 1. [5] 2005 baland˛io 18 d. Komisijos reglamentas (EB) Nr. 601/2005, OL L 99, p. 10. [6] Remiantis Vidaus reikalų ministerijos duomenimis, ataskaitiniu laikotarpiu 10 992 trečiųjų šalių piliečiai prašė suteikti prieglobstį Kipro Respublikoje. Apskaičiuota, kad mažiausiai 50 % prieglobsčio prašančių asmenų sieną kirto nelegaliai. [7] I priedo lentelėje pateikta mėnesinių ataskaitų apžvalga. [8] II priede pateikta per liniją pervežtų prekių lentelė. [9] Prekybos vystymui žr. III priede pateiktą lentelę. [10] Prekybos šiomis prekėmis vystymui žr. IV priede pateiktą lentelę. [11] Pagrįsta (pakeista) 4 straipsnio 2 dalies 2 papunkčiu. [12] Pagrįsta (pakeista) 4 straipsnio 9 dalimi.